b'\n_START_ARTICLE_\nHerbert Ponting\n_START_PARAGRAPH_\nHerbert George Ponting (21. marts 1870 i Salisbury i England \xe2\x80\x93 1935 i London) var en engelsk fotograf. Han er bedst kendt for sin opgave som fotograf p\xc3\xa5 Robert Falcon Scotts Terra Nova-ekspedition til Rosshavet og Sydpolen fra 1910 til 1913._NEWLINE_Som medlem af ekspeditionen var Ponting med til at opbygge ekspeditionens base p\xc3\xa5 Cape Evans i 1911, og denne blev udstyret med et lille m\xc3\xb8rkekammer. Selv om ekspeditionen foregik 20 \xc3\xa5r efter at fotografisk film var opfundet, foretrak Ponting at bruge gammeldags glasplader n\xc3\xa5r han tog billeder. Med p\xc3\xa5 ekspeditionen var ogs\xc3\xa5 et filmkamera._NEWLINE_F\xc3\xb8r Ponting tog med til Antarktis havde han blandt andet v\xc3\xa6ret minearbejder i USA og fotograf under den russisk-japanske krig. Etter krigens afslutning rejste han rundt i Asien som fotograf og solgte billederne til engelske magasiner.'